ΚΑΝΟΝΙΣΜΟΣ (ΕΟΚ) αριθ. 518/79 ΤΗΣ ΕΠΙΤΡΟΠΗΣ της 19ης Μαρτίου 1979 περί καταχωρίσεως των εξαγωγών βιομηχανικών συγκροτημάτων στις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών αυτής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών αυτής(1), και ιδίως τα άρθρα 21 και 33,

Εκτιμώντας:

ότι είναι σκόπιμο για την εφαρμογή του άρθρου 5 του κανονισμού (ΕΟΚ) αριθ. 1736/75 στη δήλωση εξαγωγής ενός βιομηχανικού συγκροτήματος να καθιερωθεί η προσφυγή σε μία απλοποιημένη διαδικασία που να προσαρμόζεται καλύτερα στο εν λόγω εμπορικό φαινομενο και να βελτιώνει την ομοιογένεια και συγκρισιμότητα των στατιστικών αποτελεσμάτων-

ότι η εν λόγω απλοποιημένη διαδικασία δεν πρέπει να επιφέρει ζημία στις ρυθμίσεις, κοινοτικής ή εθνικής φύσεως, που εφαρμόζονται εκτός στατιστικού χώρου-

ότι η προσφυγή στην απλοποιημένη αυτή διαδικασία δικαιολογείται μόνο για τις εξαγωγές- ότι οι δυσχέρειες ως προς τον ορισμό των εμπορευμάτων παρουσιάζονται μόνο πέρα από έναν ορισμένο όγκο ή σε ιδιαίτερες περιστάσεις-

ότι η καθ' ομάδας παρουσίαση των εμπορευμάτων πρέπει να διενεργείται μέσα στο ίδιο πλαίσιο μάλιστα της ονοματολογίας των εμπορευμάτων για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών αυτής (ΝΙΜΕΧΕ) που επισυνάπτεται στον κανονισμό (ΕΟΚ) αριθ. 1445/72 του Συμβουλίου(2), όπως τροποποιήθηκε τελικά από τον κανονισμό (ΕΟΚ) αριθ. 2915/78 του Συμβουλίου(3)-

ότι είναι απαραίτητο για την επεξεργασία των στατιστικών αυτών όπως τα Κράτη μέλη υιοθετήσουν ταυτόσημο κώδικα για το χαρακτηρισμό των ομάδων των προβλεπομένων από την απλοποιημένη διαδικασία-

ότι για λόγους πρακτικής, είναι σκόπιμο να επιτραπεί στα Κράτη μέλη να αποφασίσουν για τις λεπτομέρειες της εγκρίσεως της προσφυγής στην απλοποιημένη αυτή διαδικασία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής της Στατιστικής του Εξωτερικού Εμπορίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τους σκοπούς αποκλειστικά και μόνον των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών αυτής καθιερούται μία απλοποιημένη διαδικασία δηλώσεως για την καταχώριση των εξαγωγών βιομηχανικών συγκροτημάτων στις στατιστικές αυτές. Το ευεργέτημα της διαδικασίας αυτής χορηγείται με αμύησή τους στους υποχρέους χορηγήσεως στατιστικών πληροφοριών, σύμφωνα με τους όρους τους καθοριζομένους από τον παρόντα κανονισμό.

Άρθρο 2

1. Με τον όρο βιομηχανικό συγκρότημα νοείται ένας συνδυασμός μηχανών, συσκευών, εξοπλισμών, οργάνων και υλικών, στο εξής ονομαζομένων "στοιχεία", που υπάγονται σε διάφορες κλάσεις στην ονοματολογία του Συμβουλίου Τελωνειακής Συνεργασίας, κατωτέρω επονομαζομένης "ΟΣΤΣ", και τα οποία πρέπει να συμβάλλουν στη δραστηριότητα μιας μονάδος μεγάλων διαστάσεων προοριζομένης για την παραγωγή αγαθών ή την προσφορά υπηρεσιών.

2. Δύνανται να θεωρούνται ως στοιχεία ενός βιομηχανικού συγκροτήματος και οιαδήποτε άλλα εμπορεύματα, κατά την έννοια του άρθρου 4 παράγραφος 1 του κανονισμού (ΕΟΚ) αριθ.1736/75, που πρόκειται να χρησιμεύσουν στην κατασκευή του, με την προϋπόθεση ότι δεν έχουν αποκλεισθεί της στατιστικής επεξεργασίας κατ' εφαρμογή του προαναφερθέντος κανονισμού.

Άρθρο 3

1. Η διαδικασία που καθορίζεται κατωτέρω δε δύναται να ακολουθείται παρά μόνον κατά την εξαγωγή βιομηχανικών συγκροτημάτων των οποίων η συνολική στατιστική αξία ιάνει ανώτερη του 1,5 εκατομμυρίου ευρωπαϊκών λογιστικών μονάδων, εκτός αν πρόκειται για όχι καινούρια βιομηχανικά συγκροτήματα ή αν άλλα κριτήρια δικαιολογούν την προσφυγή στη διαδικασία αυτήν.

Τα Κράτη μέλη ενημερώνουν την Επιτροπή για τα λοιπά κριτήρια στα οποία αναφέρονται. Η Επιτροπή κοινοποιεί τις πληροφορίες αυτές στα άλλα Κράτη μέλη.

2. Η συνολική στατιστική αξία ενός βιομηχανικού συγκροτήματος προκύπτει από την πρόσθεση, αφ' ενός, των στατιστικών αξιών των στοιχείων του και, αφ' ετέρου, των στατιστικών αξιών των εμπορευμάτων που αναφέρονται στο άρθρο 2 παράγραφος 2.

Άρθρο 4

1. Δημιουργούνται στα κεφάλαια 62, 68, 69, 70, 73, 76, 82, 84, 85, 86, 87, 90, και 94 της ΝΙΜΕΧΕ στήλες ομάδων για βιομηχανικά συγκροτήματα σε επίπεδο κεφαλαίου, όπως επίσης και σε επίπεδο της κλάσεως της ΟΣΤΣ.

Η Επιτροπή δύναται να επιτρέψει σε ένα Κράτος μέλος, κατόπιν αιτήσεως του, να δημιουργήσει στήλες ομάδων για βιομηχανικά συγκροτήματα και άλλα κεφάλαια της ΝΙΜΕΧΕ. Η Επιτροπή ενημερώνει τα άλλα Κράτη μέλη για τη χορήγηση της αδείας αυτής.

2. Τα στοιχεία που υπάγονται σε ένα ορισμένο κεφάλαιο κατατάσσονται στη στήλη ομάδος του κεφαλαίου αυτού, εκτός εάν η αρμόδια υπηρεσία που αναφέρεται στο άρθρο 7, επιβάλλει να καταταγούν στις κατάλληλες στήλες ομάδων στο επίπεδο των κλάσεων της ΟΣΤΣ ή να εφαρμοσθούν οι διατάξεις της παραγράφου 3.

Εν τούτοις, η απλοποιημένη διαδικασία δεν αποτελεί εμπόδιο στην παρά της αρμόδιας υπηρεσίας κατάταξη σε ορισμένες συνήθεις στήλες της ΝΙΜΕΧΕ των στοιχείων που υπάγονται σ'αυτές. Κάθε Κράτος μέλος κοινοποιεί κατ' έτος τον κατάλογο των στηλών αυτών στην Επιτροπή, η οποία ενημερώνει σχετικά τα άλλα Κράτη μέλη.

3. Δημιουργούνται στο επίπεδο του κεφαλαίου 99 της ΝΙΜΕΧΕ στήλες ομάδων για βιομηχανικά συγκροτήματα που προορίζονται για τη δήλωση στοιχείων και άλλων εμπορευμάτων για τα οποία η αρμόδια υπηρεσία που αναφέρεται στο άρθρο 7 κρίνει ότι η αξία τους είναι πολύ μικρή για να δικαιολογηθεί η καταχώρισή τους σε στήλες ομάδων για βιομηχανικά συγκροτήματα στα κεφάλαια στα οποία υπάγονται.

Άρθρο 5

Η αρμόδια υπηρεσία που αναφέρεται στο άρθρο 7 καθορίζει την ονομασία και τον κωδικό αριθμό που πρέπει να χρησιμοποιείται στις στατιστικές πληροφορίες για τη διάκριση των στοιχείων ενός βιομηχανικού συγκροτήματος.

Άρθρο 6

Οι κωδικοί αριθμοί των στηλών ομάδων για βιομηχανικά συγκροτήματα συντίθενται σύμφωνα με τους κατωτέρω κανόνες:

1. Ο κώδικας αποτελείται από έξι ψηφία.

2. Τα δυο πρώτα ψηφία αντιστοιχούν στον αριθμό του κεφαλαίου της ΝΙΜΕΧΕ στο οποίο περιλαμβάνεται η στήλη ομάδων.

3. Το τρίτο ψηφίο, που χρησιμεύει για το χαρακτηρισμό των εξαγωγών βιομηχανικών συγκροτημάτων, είναι το 8.

4. Το τέταρτο ψηφίο ποικίλλει από το 0 έως το 9 ανάλογα με την κύρια οικονομική δραστηριότητα του εξαγόμενου βιομηχανικού συγκροτήματος και σύμφωνα με την κατωτέρω κατάταξη:

"" ID="1">0> ID="2">Ενέργεια (συμπεριλαμβανομένης της παραγωγής και της διανομής ατμού και θερμού ύδατος)"> ID="1">1> ID="2">Εξαγωγή μη ενεργοπαραγωγών ορυκτών (συμπεριλαμβανομένης της παρασκευής μεταλλευμάτων και της εξαγωγής τύρφης). Βιομηχανίες μη μεταλλικών ανοργάνων προϊόντων (συμπεριλαμβανομένης και της υαλουργίας)."> ID="1">2> ID="2">Βιομηχανία σιδήρου και χάλυβος. Μεταποιητικές βιομηχανίες μετάλλων (εξαιρέσει της κατασκευής μηχανών και υλικού μεταφορών)"> ID="1">3> ID="2">Κατασκευή μηχανών και υλικού μεταφορών. Κατασκευή οργάνων ακριβείας"> ID="1">4> ID="2">Χημική βιομηχανία (συμπεριλαμβανομένης της παρασκευής τεχνητών και συνθετικών ινών). Βιομηχανία καουτσούκ και πλαστικών υλών"> ID="1">5> ID="2">Βιομηχανία τροφίμων, ποτών και καπνού"> ID="1">6> ID="2">Υφαντουργικές βιομηχανίες, βιομηχανίες δέρματος, υποδημάτων και ενδύσεως"> ID="1">7> ID="2">Βιομηχανίες ξύλου και χάρτου (συμπεριλαμβανομένης της εκτυπώσεως και της εκδόσεως). Κατασκευαστικές βιομηχανίες μη περιλαμβανόμενες αλλού"> ID="1">8> ID="2">Μεταφορές (εξαιρέσει των δραστηριοτήτων που συνδέονται με τις μεταφορές των γραφείων ταξιδίων, των μέσων μεταφοράς και των αποθηκεύσεων και προσωρινών αποθηκεύσεως και επικοινωνίες)"> ID="1">9> ID="2">Συλλογή, καθαρισμός και διανομή ύδατος. Δραστηριότητες συνδεόμενες με τις μεταφορές. Οικονομικές δραστηριότητες μη συμπεριλαμβανόμενες αλλού.">

5. Για τις στήλες ομάδων που βρίσκονται:

- σε επίπεδο κεφαλαίου της ΝΙΜΕΧΕ, το πέμπτο και έκτο ψηφίο θα γίνει 0,

- σε επίπεδο κλάσεως της ΟΣΤΣ, το πέμπτο και έκτο ψηφίο αντιστοιχούν στο τρίτο και τέταρτο ψηφίο της κλάσεως αυτής.

Άρθρο 7

1. Οι υπόχρεοι χορηγήσεως στατιστικών πληροφοριών δε δύνανται να προσφύγουν στην απλοποιημένη διαδικασία δηλώσεως που ορίζεται ανωτέρω χωρίς να έχουν προηγουμένως λάβει την έγκριση της αρμόδιας επιτροπής στην οποία κάνουν την αίτηση σύμφωνα με τον τρόπο που καθορίζει κάθε Κράτος μέλος στα πλαίσια του παρόντος κανονισμού.

2. Στην περίπτωση βιομηχανικού συγκροτήματος του οποίου τα στοιχεία εξάγονται από ένα και μόνον Κράτος μέλος, την εφαρμογή της απλοποιημένης διαδικασίας εγκρίνει η αρμόδια υπηρεσία του Κράτους αυτού.

3. Στις υπόλοιπες περιπτώσεις, η αρμόδια υπηρεσία κάθε Κράτους μέλους εγκρίνει την εφαρμογή της απλοποιημένης διαδικασίας για τις εξαγωγές που την αφορούν. Εν τούτοις, η έγκριση αυτή δύναται να χορηγηθεί μόνο κατόπιν παρουσιάσεως των εγγράφων που αποδεικνύουν ότι καλύπτεται η συνολική στατιστική αξία που ορίζεται στο άρθρο 3 παράγραφος 1 ή ότι άλλα κριτήρια δικαιολογούν την προσφυγή στην απλοποιμένη διαδικασία.

4. Όταν η αρμόδια υπηρεσία που αναφέρεται στην παράγραφο 1 δεν είναι η υπηρεσία που είναι υπεύθυνη για την επεξεργασία των στατιστικών του εξωτερικού εμπορίου του εξαγωγέως Κράτους μέλους, αυτή χορηγεί την έγκριση μόνον μετά από σύμφωνη γνώμη της τελευταίας αυτής υπηρεσίας.

Άρθρο 8

1. Τα Κράτη μέλη τα οποία, σύμφωνα προς το άρθρο 33 παράγραφος 2 του κανονισμού (ΕΟΚ) αριθ. ,1736/75, εφαρμόζουν, κατά την ημερομηνία της θέσεως σε ισχύ του παρόντος κανονισμού, τις ειδικές διατάξεις στο θέμα αυτό περιορίζουν τα αποτελέσματά τους μέχρι της 31ης Δεκεμβρίου 1979 το αργότερο. Εν τούτοις, οι απλοποιημένες διαδικασίες που έχουν εγκριθεί με βάση τις διατάξεις αυτές δύνανται να ακολουθηθούν και πέραν της ημερομηνία αυτής μέχρι της αρχικώς προβλεπόμενης ημερομηνίας λήξεώς τους, εφ' όσον αυτές έχουν εγκριθεί προ της ημερομηνίας θέσεως σε ισχύ του παρόντος κανονισμού και τα αποτελέσματά τους προσαρμόζονται σύμφωνα με τα άρθρα 4,5 και 6.

2. Τα άλλα Κράτη μέλη προσαρμόζουν τις διατάξεις τους κατά τρόπο ώστε, από της 1ης Ιανουαρίου 1980 το αργότερο, οι στήλες ομάδων για βιομηχανικά συγκροτήματα που δημιουργούνται από το άρθρο 4 να δύνανται να μνημονεύονται κατά τη χορήγηση των στατιστικών πληροφοριών σύμφωνα με τον παρόντα κανονισμό.

Άρθρο 9

Κάθε Κράτος μέλος ενημερώνει την Επιτροπή για τις διατάξεις που εκδίδει για την εφαρμογή του παρόντος κανονισμού. Η Επιτροπή κοινοποιεί τις πληροφορίες αυτές στα άλλα Κράτη μέλη.

Άρθρο 10

Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Μαρτίου 1979.

Για την Επιτροπή

Francois-Xavier ORTOLI

Αντιπρόεδρος

(1) ΕΕ αριθ. N 183 της 14.7.1975, σ. 3.(2) ΕΕ αριθ. N 161 της 17.7.1972, σ. 1.(3) ΕΕ αριθ. N 353 της 18.12.1978, σ. 1.